МОДЕЛ УГОВОРА


УГОВОР О 
извођењу радова на изградњи писте на Аеродрому Росуље, ЈН број 11/2021

Закључен између уговорних страна:  
 
1. “Аеродрома Србије“доо Ниш, са седиштем у Нишу, Улица ваздухопловаца бр. 24, Ниш које заступа директор, Михајло Здравковић,   рачун бр. 200-2837870101033-74 код  Банке Поштанска  Штедионица  и 840-601723-32 код Управе за трезор,  ПИБ 109362109, матични број 21168734 (у даљем тексту: Наручилац),
и 
1. _____________________________________, _______________________,ул. ____________________________ бр. ____, ПИБ _______________________, матични број __________________; број текућег рачуна__________________код банке______________
које заступа директор ___________________________ (у даљем тексту: Извођач). Продавац наступа:_______________________________________________
(самостално, са подизвођачем, у групи понуђача)
Подизвођачи:___________________________________________________________________________________________________________________________
Учесници у заједничкој
понуди:________________________________________________
_____________________________________________________

ПРЕАМБУЛА:
 
Уговорне стране сагласно констатују да је: 
· У време објављивања ове јавне набавке у поступку је добијање Решења о одобрењу о извођењу радова по чл.145.Закона о планирању и изградњи РС.

· да је Извођачу ова околност била позната у време подношења понуде и да је сагласан да ће овај Уговор, уколико се испуне услови из претходног става реализовати под одложним дејством, као и то да уколико до тога не дође, неће потраживати накнаду штете због одустајања или обуставе поступка.

 УВОДНЕ ОДРЕДБЕ 
 
          Наручилац је на основу члана 51.и 52. ЗЈН  и Одлуке о спровођењу поступка јавне набавке број: 2568/2021 од 27.04.2021. године године и Одлуке о измени Одлуке о спровођењу поступка јавне нaбавке број: 3000/2021 од 18.05.2021. године, спровео отворени поступак јавне набавке Извођење радова на изградњи писте на Аеродрому Росуље, ЈН број 11/2021.
Извођач је доставио Понуду број ____________ од _________2021. године  (у даљем тексту: Понуда), која чини саставни део овог уговора. 
           Наручилац je Одлуком о додели уговора број ________________ од ______  2021. године, доделио Извођачу Уговор о извођењу радова на изградњи писте на Аеродрому Росуље. 
ПРЕДМЕТ УГОВОРА
Члан 1.
             Предмет овог уговора је извођење радова на изградњи писте на Аеродрому Росуље, у свему према Конкурсној документацији и прихваћеној Понуди.

ВРЕДНОСТ УГОВОРА
Члан 2.
Уговорне стране сагласно утврђују да укупна уговорена вредност (цена) за “Радове на изградњи писте на Аеродрому Росуље“, ЈН 11/2021 износи укупно __________________  динара без ПДВ-а.

Уговорена вредност из става 1. овог члана је фиксна за комплетан посао по систему „кључ у руке“, без накнадног обрачуна количина по јединици мере. 
Осим вредности радова и услуга неопходних за извршење овог уговора, цена обухвата и трошкове организације градилишта, припремних радова, помоћних материјала и опреме, осигурања и све остале зависне трошкове Извођача. 
Обавезе које доспевају у наредној буџетској години биће реализоване највише до износа средстава која ће за ту намену бити одобрена у тој буџетској години. 
	У супротном Уговор престаје да важи, без накнаде штете због немогућности преузимања и плаћања обавеза од стране Наручиоца.

НАЧИН И ДИНАМИКА ПЛАЋАЊА
Члан 3. 
Уговорне стране су сагласне да ће се плаћање извршити уплатом на рачун понуђача број________ код ________ банке  у року не дужем од 45 дана од дана достављањa привремених ситуација и окончане ситуације које су оверене од стране надзорног органа. 
У случају да радови или било који њихов део нису изведени на задовољавајући начин и у складу са позитивним прописима, стандардима и условима из конкурсне документације, Наручилац задржава право да у потпуности или делимично оспори испостављену ситуацију и у том случају је дужан исплатити неспорни део ситуације.
Комплетну документацију неопходну за оверу окончане ситуације: листове грађевинске књиге, грађевински дневник и другу документацију Извођач је обавезан доставити стручном надзору. Стручни надзор ту документацију чува до примопредаје и коначног обрачуна радова. У супротном, уколико Извођач не поступи у складу са напред наведеном обавезом, неће се извршити плаћање тих позиција, што Извођач признаје без права приговора.
Извођач је сагласан да окончану ситуацију може испоставити Наручиоцу тек по извршеном прегледу и добијању записника о примопредаји изведених радова, потписаног и овереног од стране комисије за примопредају радова. 
Наручилац се обавезује да Извођачу врши плаћања по испостављеним ситуацијама из става 1 алинеја 2. овог члана, најкасније у року не дужем од 45 дана од дана пријема сваке оверене ситуације. 
Сва плаћања ће се вршити на рачун Извођача - привредног друштва који ће бити наведен у привременим и окончаној ситуацији Извођача.

РОК ЗА ИЗВРШЕЊЕ УГОВОРА
Члан 4.
 	Извођач  је дужан да радове који су предмет овог Уговора изведе у року не дужем од ____________(не може бити дужи од 150 (словима: једнастотинапедесет дана) од дана почетка извођења радова, који се констатује у грађевинском дневнику.
Дани у којима Извођач није могао да изводи радове због наступања околности које онемогућавају извођење радова, а који су констатовани и оверени од стране надзорног органа у грађевинском дневнику, не рачунају се у проток уговореног рока.

РОК ПОЧЕТКА И ЗАВРШЕТКА РАДОВА
Члан 5. 
Извођач је дужан да одмах након закључења Уговора и пријема решења о одређивању лица која врше стручни надзор од стране Наручиоца приступи извођењу радова.
Извођач се обавезује да радове из члана 1. Овог Уговора, изведе у потпуности  у складу са спецификацијом  - предмером радова и преда Наручиоцу на употребу у року од ____ дана, рачунајући од дана почетка извођења радова, који су предмет овог Уговора, према приложеној динамици извођења радова коју извођач достављаНаручиоцу у тренутку почетка извођења радова из става 1. овог члана.
Динамика извођења радова ће се усаглашавати са Наручиоцем и стручним надзором тако да се радови изведу у уговореном року.
Датум почетка извођења радова стручни надзор уписује у грађевински дневник.
Уколико Извођач не приступи извођењу радова ни петог дана од дана пријема решења о одређивању лица која врше стручни надзор, сматраће се да је петог дана уведен у посао.
Утврђени рокови се не могу мењати без сагласности Наручиоца.
Под роком завршетка извођења радова сматра се дан њихове спремности за технички преглед објекта, а што стручни надзор констатује у грађевинском дневнику.
Под роком завршетка радова сматра се дан сачињавања Записника о извршеној примопредаји уговорених радова, а што стручни надзор уписује у грађевински дневник.
Утврђени рок се не може мењати без писане сагласности Наручиоца.



ДИНАМИКА ИЗВОЂЕЊА РАДОВА
Члан 6.
Извођења радова одвија се у складу са динамиком радова, који је одобрена од стране Наручиоца. 
Извођач је обавезан да врши ажурирање динамике радова, уз сагласност стручног надзора. 
  У случају да се не испуњава предвиђена динамика радова, у складу са утвђеном динамиком извођења радова, Извођач је обавезан да уведе у рад више смена, продужи смену или уведе у рад више извршилаца, без права на повећање трошкова или посебне накнаде. 
Наручилац може, на основу писаног обавештења стручног надзора, дати налог Извођачу за одлагање почетка или напредовања одређене фазе радова, односно активности на извођењу радова, којима се привремено одступа од динамике или редоследа радова утврђених динамиком радова. 

                             ЗАВРШЕТАК РАДОВА
Члан 7. 
 Под даном завршетка радова сматра се дан када стручни надзор констатује у грађевинском дневнику да су радови спремни за предају. 
Ако Извођач падне у доцњу са извођењем радова, нема право на продужење уговореног рока због околности које су настале у време доцње његовом кривицом. 
 
ПРОДУЖЕЊЕ РОКА ЗА ЗАВРШЕТАК РАДОВА
Члан 8. 
Уговорени рок за завршетак радова се продужава на захтев Извођача и уз претходну писану сагласност Наручиоца у следећем случајевима:
· у случају елементарних и временских непогода и дејства више силе, признате по важећим прописима, уговорени рок се продужава сразмерно времену дејства. Трајање више силе и временских непогода уписује се у грађевински дневник;
· у случају прекида рада проузрокованим актом надлежног органа, за који није одговоран Извођач;
· закашњење увођења Извођача радова у посао;
· хитни непредвиђени радови предвиђени чланом 19. овог уговора;
· непредвиђене околности у складу са чланом 158.ЗЈН.
Захтев за продужење рока за извођење радова који су предмет уговора Извођач у писаној форми подноси Наручиоцу у року од 1 (једног) дана од сазнања за разлог због кога се рок може продужити, а најкасније 10 (десет) дана пре истека коначног рока за завршетак радова.
Наручилац уз писану сагласност стручног надзора продужава уговорени рок за извођење радова, закључењем Анекса овог Уговора.
Уговорени рок је продужен када уговорне стране закључе Анекс уговора под условима прописаним чланом 156.ЗЈН.
	У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако Извођач падне у доцњу са извођењем радова, нема право на продужење уговореног рока због околности које су настале у време доцње.
            Извођач не може захтевати продужење рока због ванредних догађаја који су наступили по истеку рока за извршење уговорених радова.          
Члан 9.
Уговорне стране су уговориле извођење радова Извођење радова на изградњи писте на Аеродрому Росуље, која је предмет овог Уговора по систему „кључ у руке“, тако да уговорена цена обухвата и вредност свих непредвиђених радова и вишкова радова, а искључује утицај мањкова радова на уговорену цену.
Одредба „кључ у руке“ не искључује измену уговорене цене због наступања промењених околности и плаћања накнадних радова.
УГОВОРНА КАЗНА 
Члан 10.
Ако Извођач не изведе радове који су предмет овог уговора у уговореном року, дужан је да плати уговорну казну у висини од 0,02% од укупне уговорене вредности за сваки дан закашњења, с тим што укупан износ ове казне не може бити већи од 5 % од укупне уговорене вредности. 
Обрачунати износ уговорне казне наплаћује се умањењем износа који је исказан у окончаној ситуацији. 
Ако је Наручилац претрпео штету због кашњења Извођача у испуњавању уговореног рока из става 1. овог члана, а та штета је већа од износа уговорне казне, Наручилац може захтевати и разлику до потпуне накнаде штете. 
 
ОБАВЕЗЕ НАРУЧИОЦА
Члан 11. 
Осим обавеза, које су утврђене другим одредбама овог уговора, Наручилац има обавезу да: 
· уз присуство стручног надзора, Извођача уведе у посао, на начин и у роковима из члана 5. овог уговора; 
· учествује у раду комисије за примопредају радова, заједно са стручним надзором и Извођачем; 
· изврши плаћање у свему према члану 2.овог Уговора.

ОБАВЕЗЕ ИЗВОЂАЧА
      Члан 12.
   Осим обавеза, које су утврђене другим одредбама овог уговора, Извођач има обавезу да: 
· да изведе уговорене радове у складу са важећим прописима, техничким прописима, нормативима, техничком документацијом и овим Уговором и да по завршетку радова изведене радове преда наручиоцу.
Извођач се обавезује да пре почетка извођења радова:
· Наручиоцу достави решење о именовању одговорног извођача радова – шефа градилишта (који мора поседовати личну лиценцу Инжењерске коморе Србије број 410 или 412 или 415). У случају потребе за изменом одговорног лица, Извођач је дужан да о томе обавести Наручиоца и да за њега достави ново Решење о именовању одговорног лица за извођење радова, са приложеним копијама личне лиценце, потврде ИКС-а да је носилац лиценце платио чланарину и да му решењем Суда части иста није одузета, као и доказе о радном статусу истог,
· Да пре почетка радова Наручиоцу достави Елаборат о уређењу градилишта са мерама безбедности и здравља на раду.
Такође, Извођач се обавезује да приликом извођења радова:
· да обезбеди довољну радну снагу на градилишту и благовремену испоруку уговореног материјала и опреме потребне за извођење уговором преузетих радова,
· да по потреби уведе у рад више смена, продужи смену или уведе у рад више извршилаца,  без права на повећање трошкова или посебне накнаде за то уколико не испуњава предвиђену динамику,
· да о свом трошку уредно води градилишну документацију и све књиге предвиђене важећим прописима који регулишу ову област,
· да поступи по свим основаним примедбама и захтевима Наручиоца датим на основу извршеног стручног надзора и у том циљу, у зависности од конкретне ситуације, о свом трошку изврши поправку или рушење или поновно извођење радова, замену набављеног или уграђеног материјала, опреме или убрза извођење радова кад је запао у доцњу,
· да испуни све уговорене обавезе стручно, квалитетно према важећим стандардима за ту врсту посла и у уговореном року,
· да се строго придржава мера заштите на раду,
· дужан је да предузме све разумне кораке да заштити животну средину на и око места извођења радова, ограничи штету и сметње лицима и имовини од загађења, буке, прашине и других резултата рада, укључујући и: 
        коришћење одговарајућих метода заштите од прашине;
        коришћење савремених метода смањења буке
· да предузме мере сигурности на обезбеђењу свих лица на градилишту, као и складишта својих материјала и слично, тако да се Наручилац ослобађа свих одговорности према државним органима у погледу безбедности, прописа о заштити животне средине и радно правних прописа о сигурности радника за време укупног трајања извођења радова до предаје радова Наручиоцу,
· да обезбеди сву неопходну механизацију за извођење радова;
· да по завршеним радовима одмах обавести Наручиоца и преда објекат као технички исправан и функционалан,
· да гарантује квалтитет изведених радова с тим да отклањањем недостатака у гарантном року за изведене радове Извођач мора приступити у року од 5 (пет) дана,
· да сноси трошкове накнадних прегледа комисије за пријем радова уколико се утврде неправилности и недостаци.


ОБАВЕЗЕ НАРУЧИОЦА
Члан 13.
Наручилац се обавезује да Извођачу плати уговорену вредност радова под условима и на начин одређен чланом 3. овог Уговора и да од Извођача, по завршетку радова, прими наведене радове.
Наручилац ће обезбедити вршење стручног надзора и на тај начин ће контролисати квалитет радова, као и ток радова и испостављене ситуације од стране Извођача. Наручилац је обавезан да у року од 2 (два) дана од дана закључења уговора у писаној форми обавести Извођача о одређивању лица која врше стручни надзор над извођењем радова,
Налази контроле надзорних органа уписују се у грађевински дневник.
Датум почетка извођења радова, који су предмет овог Уговора се констатује заједничким уписивањем у грађевински дневник и од тог тренутка почиње да тече рок за завршетак радова.
Наручилац се обавезује да, по обавештењу Извођача да су радови завршени, без одлагања заједно са Извођачем приступи примопредаји објекта и коначном обрачуну.

СРЕДСТВА ФИНАНСИЈСКОГ ОБЕЗБЕЂЕЊА
Члан 14.
  	Извођач радова се обавезује да на дан закључења Уговора, а најкасније у року од 5 (пет) дана од дана закључења уговора, преда Наручиоцу банкарску гаранцију за добро извршење посла, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 
	У року од 5 дана од дана завршетка уговорених радова и потписивања записника од примопредаји објекта без примедби, овереног од стране овлашћених представника Наручиоца и Извођача, Извођач радова се обавезује да Наручиоцу преда банкарску гаранцију за отклањање грешака у гарантном року, која ће бити са клаузулама: безусловна и платива на први позив, у висини од 10% (десет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока. 
 

ОСИГУРАЊЕ РАДОВА
Члан 15.
Извођач је дужан да осигура радове, раднике, материјал и опрему од уобичајених ризика до њихове пуне вредности (осигурање објекта у изградњи) и достави наручиоцу, најкасније 5 (пет) дана од дана закључења уговора, полису осигурања, оригинал или оверену копију, са роком важења за цео период извођења радова.
Извођач је такође дужан да, најкасније у року од 5 (пет) дана од дана закључења уговора, достави наручиоцу полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим прописима.
	Уколико се рок за извођење радова продужи, изабрани понуђач (извођач радова) је дужан да достави, пре истека уговореног рока, полисе осигурања са новим периодом Осигурања.
У тренутку примопредаје радова ризик са Извођача прелази на Наручиоца.
Осигурање мора бити извршено на начин да Наручилац и Извођач буду у потпуности обезбеђени и заштићени од свих штета и ризика за све време извођења радова и то до пуне њихове вредности
Поред основног осигурања радова из Уговора Извођач је дужан да изврши осигурање о свом трошку за све штете нанете било ком лицу или имовини, које се могу појавити у току извођења радова из Уговора и обештетити Наручиоца за све рекламације, потраживања од штете, трошкове и издатке, које настану изван урбанистичке локације, а буде их изазвао Извођач.
Извођач је обавезан да спроводи све потребне мере заштите на раду, као и  противпожарне заштите.
Уколико Извођач радова не поступи у складу са претходним ставовима признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај уговор признаје за извршну исправу без права приговора. 

КВАЛИТЕТ РАДОВА И МАТЕРИЈАЛА
Члан 16.
Извођач је дужан да радове који су предмет овог уговора изведе квалитетно и у свему према техничкој документацији, техничким прописима и стандардима, као и према правилима струке. 
Извођач је дужан да у објекат који је предмет овог уговора уграђује материјале и опрему који одговарају прописаним техничким, безбедносним и другим захтевима и који поседују одговарајуће исправе о усаглашености (сертификати и сл.). 
Извођач је обавезан да, о свом трошку, изврши сва потребна испитивања материјала и опреме из става 2. овог члана, као и контролу њиховог квалитета, или да обезбеди да се та испитивања и контроле обаве од стране одговарајућих контролних тела, односно тела за оцењивања усаглашености, која су акредитована или именована у складу са посебним прописима.  
 За квалитет укупно уграђеног материјала и опреме, Извођач мора да има сертификате квалитета који се захтевају по важећим прописима и мерама за објекте те врсте у складу са пројектном документацијом. 
 Кад постоји основана сумња или се утврди да материјал или опрема која је намењена за уградњу или је уграђена у објекат који је предмет овог уговора, не испуњава захтеве из техничких прописа, стандарда или не испуњава друге захтеве из ст. 1. и 2. овог члана, вршилац стручног надзора ће забранити њихову употребу, док се не изврше потребне провере од стране одговарајућег контролног или другог тела из става 3. овог члана, чији налаз су дужне да прихвате обе уговорне стране.  
 Извођач је дужан да о свом трошку обави одговарајућа испитивања материјала и опреме, као и контролу њиховог квалитета, а одговоран је за сву штету уколико употреби материјал и опрему која не одговара захтевима квалитета и другим захтевима  из ст. 1. и 2. овог члана. 
 У случају да је због употребе неквалитетног материјала угрожена безбедност објекта који је предмет овог уговора, Наручилац има право да захтева од Извођача, а Извођач је дужан да прихвати да поруши изведене радове и да их о свом трошку поново изведе у складу са техничком документацијом и уговорним одредбама.  
Ако Извођач не поступи по захтеву Наручиоца из става 7. овог члана и не поруши изведене радове у одређеном року, Наручилац има право да ангажује треће лице да изврши рушење изведених радова и то о трошку Извођача, активирањем, односно наплатом банкарске гаранције за добро извршење посла или банкарске гаранције за отклањање недостатака у гарантном року.  
ГАРАНТНИ РОК
Члан 17.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радова износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да преда наручиоцу сву документацију о гаранцијама произвођача опреме, заједно са упутствима за употребу, што се констатује у записнику о примопредаји радова.

ОТКЛАЊАЊЕ НЕДОСТАТАКА У ГАРАНТНОМ РОКУ
Члан 18. 
Извођач је дужан да у току гарантног рока, на први писани позив Наручиоца, отклони, о свом трошку, све недостатке који се односе на уговорени или прописани   квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима. 
Ако Извођач не отклони недостатке из става 1. овог члана, на начин и у роковима који су утврђени у члану 12. став 10. овог уговора, Наручилац је овлашћен да  активира, односно наплати банкарску гаранцију за отклањање недостатака у гарантном року и да ангажује друго правно или физичко лице, односно извођача да те недостатке отклони. 
Ако наплатом банкарске гаранције за отклањање недостатака у гарантном року, не могу да се у целини покрију трошкови отклањања недостатака из става 1. овог члана, Наручилац стиче право да од Извођача захтева накнаду штете до пуног износа стварне штете, што  Извођач прихвата и признаје.

ХИТНИ НЕПРЕДВИЂЕНИ РАДОВИ
Члан 19.
[bookmark: _Hlk505340669][bookmark: _Hlk534894818][bookmark: _Hlk56545970][bookmark: _Hlk532806445]Хитни непредвиђени радови су радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајима, у складу са чланом 634. Закона о облигационим односима ("Сл. Лист СФРЈ бр. 29/78, 39/85, 45/89, одлука УСЈ и 57/89, „Сл. Лист СРЈ“, брoj 31/93, „Сл. Лист СЦГ“ брoj 1/2003 – Уставна повеља и „Службени гласник РС“, број 18/2020) и чланом 19. став 2. Посебних Узанси о грађењу („Службени лист СФРЈ“, број 18/77) – (у даљем тексту: Узансе).
[bookmark: _Hlk505340838]Извођач радова је дужан без одлагања обавестити Наручиоца о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове из овог члана, који су морали бити обављени.
Наручиоци могу раскинути овај уговор ако би услед хитних непредвиђених радова уговорена цена морала бити повећана за 5%, и више, о чему је дужан без одлагања обавестити Извођача радова. 
У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.

ПРИМОПРЕДАЈА РАДОВА
Члан 20.
 Одмах по завршетку радова, Извођач писаним путем обавештава стручни надзор и Наручиоца да су радови који су предмет овог уговора завршени, као и да је дан завршетка радова констатован у грађевинском дневнику у смислу члана 7. овог уговора. 
 Примопредаја радова се врши комисијски, најкасније у року од 7 (седам) дана од дана достављања писаног обавештења из става 1. овог члана. 
 Комисију за примопредају радова чине по један представник Наручиоца, стручног надзора и Извођача. 
 Записник о примопредаји радова се сачињава истог дана када се врши примопредаја радова и потписују га овлашћени представници уговорних страна и стручног надзора. 
 Извођач је дужан да Наручиоцу, приликом примопредаје радова преда потребну  документацију у складу са Законом о планирању и изградњи. 
 Записник о примопредаји садржи податке који су прописани тачком 113. Посебних узанси о грађењу („Службени лист СФРЈ”, број 18/77), а може да садржи и друге податке који су од значаја за изведене радове, а о којима се сагласе сви потписници тог записника. 
  Ако се у записнику констатују недостаци због којих Извођач треба о свом трошку да доради, поправи или поново изведе поједине радове, он је дужан да одмах приступи извођењу тих радова. 
У случају да Извођач не приступи извршењу радова из става 7. овог члана, ни после писаног упозорења Наручиоца и не отклони недостатке у накнадно остављеном  року, Наручилац има право да ангажује треће лице да изврши наведене радове на терет Извођача, активирањем односно наплатом банкарске гаранције за добро извршење посла.

 
ИЗМЕНЕ УГОВОРА
Члан 21.
Наручиоци могу, након закључења овог уговора, у складу са одредбама чл. 156-161 Закона да измене уговор без спровођења јавне набавке.
	Наручиоци могу дозволити продужетак рока за увођење Извођача у посао у случају када Наручилац из оправданог разлога није био у могућности да обезбеди стручни надзор, као и у другим оправданим случајевима.
	Наручилац ће дозволити продужетак рока, ако наступе околности на које извођач радова није могао да утиче, а које се односе на:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. хитнe непредвиђенe радовe предвиђенe чланом 17. овог уговора;
6. непредвиђене околности у складу са чланом 158. Закона.
У случају измене уговора из чл. 157. и 158. Закона, Наручилац је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Изменом уговора, по било ком од наведених основа, не може се мењати целокупна природа уговора односно предмета јавне набавке. 
Члан 22.
У случају потребе извођења хитних непредвиђених радова из члана 19. овог уговора, поред продужења рока, Наручиоци ће дозволити и промену цене, до износа трошкова који су настали због извођења тих радова. 
У року од 3 дана од почетка извођења радова на позицијама хитних непредвиђених радова, Извођач је у обавези да достави стручном надзору на сагласност Понуду са анализом цена за наведене позиције хитних непредвиђених радова.


РАСКИД УГОВОРА
Члан 23.
Наручилац може једнострано да раскине Уговор ако је над Извођачем покренут стечајни поступак или поступак ликвидације који није последица статусне промене, ако Извођач пренесе или уступи Уговор трећој страни без писане сагласности Наручиоца, или ако Извођач: 
· одустане од Уговора; 
· својом кривицом, пропусти да започне извођење радова који су предмет овог уговора, касни или задржава напредовање радова, и након истека рока од 15 (петнаест) дана од дана пријема писаног упозорења Наручиоца; 
· не поступи на начин и у роковима прописаним овим уговором, а којим се предвиђа и могућност продужења рока за завршетак радова; 
· не достави Наручиоцу динмику радова или ажурирану динамику радова на одобрење Наручиоцу или стручном надзору или се супротно Уговору не придржава динамике извођења радова у складу са одобреним Пгорамом; 
· пропусти да, у разумном року, поступи по писаном налогу Наручиоца и/или стручног надзора и отклони уочене недостатке што утиче на правилно извођење радова који су предмет овог уговора и/или на рок за завршетак извођења радова; 
· ангажује другог подизвођача супротно одредбама овог уговора; 
· није доставио средства обезбеђењења и полисе осигурања на начин и у роковима из чл 12. и 13. овог уговора; 
· не изводи радове који су предмет овог уговора квалитетно и у свему према  важећим прописима, техничким прописима, стандрадима, правилима струке, грађевинском дозволом и инвестиционо-техничком документацијом, а при томе не поступа по примедбама и налозима стручног надзора. 
У случају једностраног раскида уговора из става 1. овог члана Наручилац има право да за радове који су предмет овог уговора ангажује другог извођача и активира банкарску гаранцију за добро извршење посла, уколико су разлози неиспуњења на старни Извођача.
Када наступи случај из става 3. овог члана и ако Извођач не изведе радове у роковима и начин прописан овом Конкурсном документацијом и Уговором,  Извођач је обавезан да Наручиоцу надокнади штету, која представља разлику између цене предметних радова по овом уговору и цене радова новог извођача за те радове. 

Члан 24. 
Уговор се једнострано раскида писаном изјавом која се доставља другој уговорној страни, са отказним роком од 10 (десет) дана од дана достављања те изјаве.  
У изјави из става 1. овог члана, мора да буде назначено по ком основу се Уговор раскида. 
Члан 25. 
Уговорне стране могу споразумно да раскину овој уговор.  
Члан 26. 
У случају раскида уговора, Наручилац је дужан да плати Извођачу неспорно изведене радове, по доспелим, а неплаћеним испостављеним и овереним ситуацијама  и у случају кад је Извршилац одговоран за раскидање Уговора. 
У случају раскида Уговора, Извођач је дужан да изведене радове обезбеди од пропадања, да Наручиоцу преда Пројекат изведеног стања, као и да Наручиоцу и стручном надзору преда потписане записнике о стварно изведеним радовима и о коначном финансијском обрачуну по овом уговору до дана његовог раскида. 
Записнике из става 2. овог члана сачињава посебна комисија чијег председника и чланове  именује Наручилац из реда представника Наручиоца, Извођача и стручног надзора.
ПРОМЕНА ПОДАТАКА
Члан 27.
	Извођач је дужан да у складу са одредбом члана 159. И 161. ЗЈН без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора о јавној набавци и да је документује на прописан начин.
ЗАВРШНЕ ОДРЕДБЕ
Члан 28.
 	Уговорне стране су сагласне да ће се на све оно што није утврђено овим уговором, примењивати одредбе Закона о јавним набавкама, Закона о облигационим односима, Закона о планирању и изградњи и других подзаконских аката, као и одредбе Посебних узанси о грађењу. 
Члан 29. 
Уговорне стране су сагласне да ће све евентуалне спорове који проистекну из примене овог уговора, решавати споразумно, а ако то не буде могуће, за решавање спорова уговарају надлежност суда у Нишу. 
Члан 30. 
Овајуговорсесматразакљученимданомпотписивањаодстранеовлашћенихпредставникауговорнихстрана, и тоданомпоследњегпотписа. 

                                                    Члан 31. 
Овај уговор се може изменити само писаним анексом, потписаним од стране овлашћених представника уговорних страна. 
 Уколико се подаци и одредбе наведени у неком документу који је саставни део овог Уговора разликују од података наведених у овом тексту Уговора, важећи је текст овог Уговора.   
Члан 32.
 Овај уговор је сачињен у 4 (четири) истоветних примерака, од којих свакој уговорној страни припадају по 2 (два) примерка. 
 	



Напомена: овај модел уговора представља садржину уговора који ће бити закључен са изабраним понуђачем. Ако понуђач без оправданих разлога одбије да закључи уговор о јавној набавци, након што му је уговор додељен, Наручилац ће реализовати средство финансијског обезбеђења за озбиљност понуде.

